ddrg/super_eurlex huggingface dataset:
(5)

Týmto nariadením by nemali byť dotknuté povinnosti vyplývajúce zo smernice Európskeho parlamentu a Rady 2010/75/EÚ (3), ktoré predstavujú komplexný súbor pravidiel integrovanej prevencie a kontroly znečisťovania spôsobeného priemyselnou činnosťou. Uvedenou smernicou sa stanovujú aj pravidlá zamerané na prevenciu, alebo ak to nie je možné, na zníženie emisií do ovzdušia, vody a pôdy a predchádzanie vzniku odpadov s cieľom dosiahnuť vysokú úroveň ochrany životného prostredia ako celku. Zariadenia na spracovanie vedľajších živočíšnych produktov patria do rozsahu pôsobnosti uvedenej smernice, ak ich kapacita spracovania presahuje 10 ton za deň. Podľa uvedenej smernice musia všetky zariadenia, ktoré patria do rozsahu jej pôsobnosti, mať povolenie založené na najlepších dostupných technikách (BAT). Závery o BAT, ktoré sú súčasťou referenčných dokumentov o BAT, ktoré uverejňuje Európska komisia, sú referenciou pre stanovenie podmienky povolenia (4).
(51)

V súlade so spoločnými kritériami stanovenými v prílohe k nariadeniu (ES) č. 2111/2005 Komisia preto usudzuje, že zoznam leteckých dopravcov z Konžskej demokratickej republiky, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby sa spoločnosti Mwant Jet a Serve Air Cargo zaradili do prílohy A k nariadeniu (ES) č. 474/2006 a aby sa z uvedenej prílohy vyradili spoločnosti Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air a Services Air.
(3)

S cieľom zabezpečiť plynulý obchod by sa malo objasniť, že úradné kontroly a iné úradné činnosti sa môžu vykonávať na kópii originálu certifikátov alebo potvrdení, ktorá sa poskytla určitými elektronickými prostriedkami. Okrem toho by sa malo objasniť, že povinnosť predložiť originál týchto dokumentov hneď, ako to bude technicky možné, sa neuplatňuje, ak sa úradné kontroly a iné úradné činnosti vykonávajú na základe elektronických údajov, ktoré boli vytvorené a predložené v rámci obchodného kontrolného a expertného systému (TRACES).
PRÍLOHA

V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:

„Amir Muhammad Sa’id Abdal-Rahman al-Mawla (pôvodný prepis: أمیر محمد سعید عبد الرحمن المولى) [spoľahlivý alias: a) Abu Ibrahim al-Hashimi al-Qurashi; b) Hajji Abdallah; c) Abu ‘Umar al-Turkmani; d) Abdullah Qardash; e) Abu ‘Abdullah Qardash; f) al-Hajj Abdullah Qardash; g) Hajji Abdullah Al-Afari; h) `Abdul Amir Muhammad Sa'id Salbi; i) Muhammad Sa'id `Abd-al-Rahman al-Mawla; j) Amir Muhammad Sa’id ‘Abd-al-Rahman Muhammad al-Mula; málo spoľahlivý alias: a) Al-Ustadh; b) Ustadh Ahmad]. Dátum narodenia: a) 5. 10. 1976; b) 1. 10. 1976. Miesto narodenia: a) Tall’Afar, Irak; b) Mosul, Irak. Štátna príslušnosť: Irak. Ďalšie informácie: Vodca Islamského štátu v Iraku a Levante, ktorý je v zozname uvedený ako al-Káida v Iraku. Dátum zaradenia do zoznamu v zmysle článku 7d ods. 2 písm. i): 21. 5. 2020.“
(3)

Leteckí dopravcovia Únie, ktorí pred pandémiou COVID-19 vykazovali dobré finančné zdravie, majú teraz problémy s likviditou, ktoré by mohli viesť k pozastaveniu alebo zrušeniu ich prevádzkovej licencie alebo k jej nahradeniu dočasnou licenciou, a to bez toho, aby bola daná štrukturálna ekonomická potreba. Udelenie dočasnej licencie podľa článku 9 ods. 1 nariadenia Európskeho parlamentu a Rady (ES) č. 1008/2008 (2) by mohlo vyslať trhu negatívny signál o schopnosti daného leteckého dopravcu prežiť, čo by len zhoršilo akékoľvek, inak dočasné, finančné problémy. Na základe posúdenia vykonaného v období od 1. marca 2020 do 31. decembra 2020 je preto vhodné, za predpokladu, že nie je ohrozená bezpečnosť a existuje reálny výhľad na uspokojivú finančnú rekonštrukciu do 12 mesiacov, aby sa prevádzková licencia takýchto leteckých dopravcov nepozastavovala ani nerušila. Po skončení tohto 12-mesačného obdobia by mal byť letecký dopravca Únie predmetom posúdenia podľa článku 9 ods. 1 nariadenia (ES) č. 1008/2008. Povinnosť informovať Komisiu, ktorá je stanovená v článku 9 ods. 2 nariadenia (ES) č. 1008/2008, by sa mala vzťahovať aj na rozhodnutia o nepozastavení alebo nezrušení prevádzkovej licencie.
(3)

Vzhľadom na závažné dôsledky výskytu ochorenia COVID-19 je vhodné umožniť riadiacemu orgánu prístavu alebo príslušnému orgánu rozhodnúť sa vzdať sa poplatkov za používanie prístavnej infraštruktúry splatných za obdobie od 1. marca 2020 do 31. októbra 2020, pozastaviť ich, znížiť alebo odložiť platbu. Napriek tomu, toto nariadenie by nemalo mať vplyv na organizáciu prístavu členských štátov. Členské štáty by preto mali mať možnosť ponechať si právomoc regulovať prijatie takýchto rozhodnutí riadiacim orgánom prístavu alebo príslušným orgánom. Takéto vzdanie sa poplatkov za používanie prístavnej infraštruktúry, ich pozastavenie, zníženie alebo odloženie platby by malo prebehnúť transparentne, objektívne a nediskriminačne.
(9)

Prevádzkovateľom potravinárskych podnikov by sa mal poskytnúť čas na to, aby sa prispôsobili novým požiadavkám stanoveným v tomto nariadení. Dátum uplatňovania maximálnych hodnôt obsahu chloristanu pre uvedené potraviny by sa mal preto odložiť.
(9)

S cieľom zaistiť bezpečnosť a ochranu zdravia pacientov by sa tieto výnimky mali obmedziť na obnovenie už udelených autorizácií notifikovaných orgánov, v prípade ktorých už prebehol proces autorizácie vrátane ukončeného posúdenia notifikovaného orgánu a súvisiacich činností dohľadu a monitorovania. Tieto obnovenia autorizácií by mali mať dočasný charakter a mali by sa prijať pred uplynutím obdobia platnosti príslušnej predchádzajúcej autorizácie. Ich platnosť by mala uplynúť najneskôr v deň zrušenia smerníc 90/385/EHS a 93/42/EHS. Pri rozhodovaní o obnovení autorizácie by autorizujúci orgán mal vykonať posúdenie notifikovaného orgánu s cieľom overiť jeho kontinuálnu spôsobilosť a schopnosť plniť úlohy, na ktoré bol autorizovaný. Súčasťou tohto posúdenia by malo byť preskúmanie dokumentov a činností súvisiacich s notifikovaným orgánom, ktoré umožňujú autorizujúcemu orgánu overiť kritériá autorizácie stanovené v smerniciach 90/385/EHS a 93/42/EHS a vo vykonávacom nariadení (EÚ) č. 920/2013.
—

vo forme filé s hmotnosťou jedného kusa nepresahujúcou 400 g, s pôvodom v Turecku, v súčasnosti patriace pod číselné znaky KN ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 a ex 0305 43 00 (kódy TARIC 0301919011, 0302118011, 0303149011, 0304429010, 0304829010 a 0305430011) (ďalej len „prešetrovaný výrobok“).
(4)

Podľa informácií, ktoré poskytla Kórejská republika, sa názov súkromnej inšpekčnej organizácie „Konkuk University industrial cooperation corps“ zmenil na „KAFCC“ a v prípade organizácií „Woorinong Certification“ a „Neo environmentally-friendly Certification Center“ boli poskytnuté nové internetové adresy. Okrem toho bolo odobrané uznanie súkromnej inšpekčnej organizácie „Ecolivestock Association“. Príslušný kórejský orgán ďalej uznal týchto šesť ďalších súkromných inšpekčných organizácií, ktoré by mali byť pridané do zoznamu v prílohe III k nariadeniu (ES) č. 1235/2008: „Korea Crops Research Institute (co.ltd)“, „Korea organic certification“, „Jayeondeul agri-food certification institute“, „Institute of Organic food Evaluation“, „EverGreen Nongouhwi“ a „ONNURI ORGANIC Co., Ltd.“.
(4)

Žiadatelia už možno vypracovali žiadosti v súlade s vykonávacím nariadením (EÚ) 2018/545, aby dodržali aktuálnu lehotu na predkladanie žiadostí. Na účely smernice 2008/57/ES aj smernice (EÚ) 2016/797 majú vozidlá spĺňať technické špecifikácie interoperability a príslušné vnútroštátne predpisy, ako aj základné požiadavky. Žiadosti vypracované v súlade s vykonávacím nariadením (EÚ) 2018/545 by mali zahŕňať všetky doklady potrebné buď na uvedenie vozidiel do prevádzky podľa smernice 2008/57/ES, alebo na uvedenie vozidiel na trh podľa smernice (EÚ) 2016/797. Žiadateľom by sa preto malo umožniť, aby vnútroštátnym bezpečnostným orgánom v členských štátoch, ktoré poskytli agentúre a Komisii oznámenie v súlade s článkom 57 ods. 2a smernice (EÚ) 2016/797, predkladali žiadosti so zoznamom dokladov v súlade s vykonávacím nariadením Komisie (EÚ) 2018/545. Vnútroštátne bezpečnostné orgány by tieto žiadosti mali akceptovať a nemali by požadovať ich prepracovanie.
(4)

Žiadatelia už možno vypracovali žiadosti v súlade s vykonávacím nariadením (EÚ) 2018/763, aby dodržali aktuálnu lehotu na predkladanie žiadostí. Žiadosti vypracované v súlade s vykonávacím nariadením (EÚ) 2018/763 by mali zahŕňať všetky doklady potrebné na bezpečnostnú certifikáciu železničných podnikov buď podľa smernice 2004/49/ES, alebo podľa smernice (EÚ) 2016/798. Žiadateľom by sa preto malo umožniť, aby vnútroštátnym bezpečnostným orgánom v členských štátoch, ktoré poskytli agentúre a Komisii oznámenie v súlade s článkom 33 ods. 2a smernice (EÚ) 2016/798, predkladali žiadosti so zoznamom dokladov v súlade s vykonávacím nariadením Komisie (EÚ) 2018/763. Vnútroštátne bezpečnostné orgány by tieto žiadosti mali akceptovať a nemali by požadovať ich prepracovanie.
„Kyselina perfluóroktánová (PFOA), jej soli a príbuzné zlúčeniny Kyselina perfluóroktánová (PFOA), jej soli a príbuzné zlúčeniny sú: i) kyselina perfluóroktánová vrátane akýchkoľvek jej rozvetvených izomérov; ii) jej soli; iii) príbuzné zlúčeniny, ktoré sú na účely dohovoru sú akékoľvek látky, ktoré degradujú na PFOA vrátane všetkých látok (aj solí a polymérov), majú ako jeden z prvkov štruktúry lineárnu alebo rozvetvenú perfluoroheptylovú skupinu s časťou molekuly (C7F15)C. Medzi zlúčeniny príbuzné s PFOA nepatria tieto zlúčeniny: i) C8F17-X, pričom X = F, Cl, Br; ii) fluóropolyméry, na ktoré sa vzťahuje vzorec CF3[CF2]n-R’, pričom R’= akákoľvek skupina, n> 16; iii) perfluóralkylkarboxylové kyseliny (vrátane ich solí, esterov, halogenidov a anhydridov) s ≥ 8 perfluórovanými uhlíkovými atómami iv) perfulóralkánsulfónové kyseliny a perfluórované fosfónové kyseliny (vrátane ich solí, esterov, halogenidov a anhydridov) s ≥ 9 perfluórovanými uhlíkovými atómami v) kyselina heptadekafluóroktán-1-sulfónová a jej deriváty (PFOS), ako sa uvádzajú v zozname v tejto prílohe.

335-67-1 a iné

206-397-9 a iné
(3)

Pre opatrenia v nadväznosti na pandémiu COVID-19 nebolo možné vykonať podľa plánu činnosti spojené s elimináciou vnútroštátnych pravidiel o koncovej návesti nákladného vlaku. Členské štáty by mali dostať ďalšie tri mesiace na to, aby Komisii podali správy o svojom používaní odrazových dosiek uvedených v bode 4.2.2.1.3.2 prílohy k vykonávaciemu nariadeniu (EÚ) 2019/773. Lehota na revíziu špecifikácií s cieľom zosúladiť požiadavky na koncovú návesť nákladného vlaku pre celú Úniu by sa mala náležite prispôsobiť.
(19)

Malo by sa zmeniť aj nariadenie (EÚ) č. 231/2012. Na jednej strane by v ňom uvádzané tri anátové extrakty („bixín a norbixín extrahovaný rozpúšťadlom“, „alkalicky extrahovaný annatto a annatto extrahovaný olejom“) už nemali byť povolené a ich špecifikácie by sa mali vypustiť, keďže ich bezpečnosť nebolo možné posúdiť. Na druhej strane by sa do jeho prílohy mali doplniť dva nové extrakty annatto bixínu („bixín extrahovaný rozpúšťadlom“ a „bixín spracovaný vodnou cestou“) a tri nové extrakty annatto norbixínu („norbixín extrahovaný rozpúšťadlom“, „norbixín spracovaný alkalickou cestou a vyzrážaný kyselinou“ a „norbixín spracovaný alkalickou cestou a nevyzrážaný kyselinou“), ako aj špecifikácie týchto dvoch nových prídavných látok, keďže nepredstavujú bezpečnostné riziko. Mali by sa použiť tie špecifikácie, ktoré úrad odporučil vo vedeckom stanovisku k bezpečnosti anátových extraktov (E 160b) ako prídavnej látky v potravinách z 24. augusta 2016.
(5)

Podľa žiadateľa sa hydroxid vápenatý vyrába kalcináciou uhličitanu vápenatého, čomu by sa mohlo predísť, ak by sa ako východiskový materiál používal priamo uhličitan vápenatý. Žiadateľ tvrdí, že hlavnou výhodou priameho používania uhličitanu vápenatého je zníženie množstva energie potrebnej k výrobe, čo by viedlo k udržateľnejšiemu výrobnému procesu. Podľa žiadateľa obidva výrobné procesy vedú k rovnakému konečnému výrobku, ktorým je fosforečnan trivápenatý [E 341 iii)], t. j. výrobku, ktorý neobsahuje žiadne iné nečistoty než tie, ktoré sú uvedené v nariadení (EÚ) č. 231/2012.
5.

Príloha XIII sa mení takto: a) v kapitole II sa bod 6 nahrádza takto: „6. Náhodné vzorky musia byť odobraté zo surového krmiva pre spoločenské zvieratá počas výroby a/alebo počas skladovania (pred odoslaním) s cieľom overiť splnenie nasledujúcich noriem: Salmonella: neprítomnosť v 25 g, n = 5, c = 0, m = 0, M = 0. Proces výroby surového krmiva pre spoločenské zvieratá musí spĺňať toto kritérium hygieny procesu: Enterobacteriaceae: n = 5, c = 2, m = 500 v 1 g, M = 5 000 v 1 g kde: n = počet vzoriek, ktoré majú byť testované; m = prahová hodnota pre počet baktérií; výsledok sa považuje za uspokojivý, ak počet baktérií vo všetkých vzorkách nepresiahne m; M = maximálna hodnota pre počet baktérií; výsledok sa považuje za neuspokojivý, ak počet baktérií v jednej alebo vo viacerých vzorkách je M alebo viac; a c = počet vzoriek, v ktorých sa počet baktérií môže pohybovať medzi m a M, pričom vzorka sa ešte považuje za prijateľnú, ak sa počet baktérií v ostatných vzorkách rovná m alebo je nižší. Prevádzkovatelia prijmú ako súčasť svojich postupov založených na zásade analýzy nebezpečenstva a kritických kontrolných bodov (HACCP) opatrenia s cieľom zabezpečiť, aby sa dodávky a spracovanie surovín a surového krmiva pre spoločenské zvieratá pod ich kontrolou, ako aj manipulácia s nimi vykonávali tak, aby boli splnené uvedené bezpečnostné normy a kritérium hygieny procesu. Ak bezpečnostné normy a kritérium hygieny procesu nie sú splnené, prevádzkovateľ prijme primerané nápravné opatrenia v súlade s písomným postupom uvedeným v úvodnej vete článku 29 ods. 1 nariadenia (ES) č. 1069/2009 a postupmi založenými na zásadách HACCP, ako sa uvádza v článku 29 ods. 2 písm. e) a f) uvedeného nariadenia. Nesúlad a jeho príčina, ak bola určená, ako aj uplatnené nápravné opatrenia a výsledky kontrolných opatrení sa musia oznámiť príslušnému orgánu. Ak príslušný orgán nie je presvedčený o tom, že boli prijaté potrebné nápravné opatrenia, môže prevádzkovateľovi uložiť ďalšie opatrenia vrátane označovania na účely manipulácie a môže požadovať, aby prevádzkovateľ vykonal mikrobiologické prešetrenie ďalších vzoriek.“; b) v kapitole VI bode C.1 sa písmeno e) nahrádza takto: „e) ide o exempláre prírodovedných zbierok alebo že slúžia na podporu vedy a sú: i) naložené do konzervačných prostriedkov, ako sú alkohol alebo formaldehyd, ktoré umožňujú vystavovanie týchto exemplárov, alebo ii) celé vsadené do mikroskiel, alebo iii) pozostávajú z celých kostier alebo ich častí, kostí alebo zubov, ktoré sa majú vymieňať výlučne medzi múzeami a vzdelávacími inštitúciami;“; c) v kapitole XI bode 1 sa písmeno a) nahrádza takto: „a) transesterifikácia alebo hydrolýza pri minimálnej teplote 200 °C a pri zodpovedajúcom vhodnom tlaku aspoň počas 20 minút (glycerol, mastné kyseliny a estery);“.
(4)

S cieľom povoliť detoxifikáciu určitých rybích olejov a rybej múčky používaných na kŕmenie chovných zvierat by sa mali stanoviť požiadavky na odosielanie rybích olejov a rybej múčky s nadmernými hladinami rezíduí určených na detoxifikáciu v závodoch schválených v súlade s nariadením Európskeho parlamentu a Rady (ES) č. 183/2005 (4) do iného členského štátu. Členské štáty by preto v prípade potreby mali na základe výsledkov hodnotenia rizika povoliť prepravu rybích olejov a rybej múčky používaných na výrobu kŕmnych surovín s nadmernou hladinou, resp. hladinami dioxínov a/alebo polychlórovaných bifenylov (PCB) v zmysle smernice Európskeho parlamentu a Rady 2002/32/ES (5) z iných členských štátov do závodov registrovaných alebo schválených na detoxifikáciu na svojom území.
(4)

Preto by sa organizáciám výrobcov mala povoliť väčšia pružnosť pri výpočte hodnoty predávanej produkcie. Tá je potrebná na to, aby bolo možné predísť situáciám, keď by organizáciám výrobcov, ktoré investovali do preventívnych opatrení a napriek tomu im vznikli nezanedbateľné fytosanitárne škody, nielen vznikli straty hodnoty ich predávanej produkcie, ale takisto by sa im v nasledujúcom roku výrazne a náhle znížila finančná pomoc Únie. Takáto pružnosť pri výpočte hodnoty predávanej produkcie by však mala byť k dispozícii len organizáciám výrobcov, ktoré preukážu, že prijali potrebné preventívne opatrenia proti chorobám rastlín a zamoreniu škodcami, ako sú využívanie ochranných sietí, monitorovanie škodcov a chorôb, biologická regulácia škodcov a iné opatrenia na zníženie výskytu škodcov a chorôb a škôd, ktoré spôsobujú na produkcii.
(11)

V súvislosti s podmienkou uvedenou v článku 2 písm. a) pôvodného nariadenia, že žiadateľ nevyvážal dotknutý výrobok do Únie počas obdobia prešetrovania, na základe ktorého boli uložené opatrenia, t. j. od 1. januára 2011 do 31. decembra 2011 (ďalej len „pôvodné obdobie prešetrovania“), Komisia zistila, že žiadateľ skutočne nevyvážal do EÚ počas obdobia prešetrovania. Spoločnosť Huatai bola založená v septembri 2010 ako predajca keramiky na domácom trhu. Zo stanov tejto spoločnosti vyplýva, že do marca 2012 nemala vývoznú licenciu a dotknutý výrobok nebola schopná vyrábať až do decembra 2012, čo je po období prešetrovania. Spoločnosť Kerun bola založená v októbri 2004. Licenciu na výrobu dotknutého výrobku nezískala skôr ako v júli 2018 a vývoznú licenciu dostala až v máji 2019, obe teda až po období prešetrovania. Žiadateľ preto túto podmienku spĺňa.
(6)

Látky dimetyl-sulfát (CAS RN 77-78-1) s čistotou najmenej 99 %, 2-metylanilín (CAS RN 95-53-4) s čistotou najmenej 99 hmotnostných % a 4,4’-metándiyldianilín (CAS RN 101-77-9) s čistotou najmenej 97 hmotnostných % sú zahrnuté v zozname navrhovaných látok uvedenom v článku 59 nariadenia Európskeho parlamentu a Rady (ES) č. 1907/2006 (2) a látka s číslom CAS RN 101-77-9 je uvedená v prílohe XIV k uvedenému nariadeniu. Existujúce colné kvóty na uvedené látky by sa preto postupne mali uzatvoriť a novo otvorené colné kvóty by sa mali uplatňovať na obmedzené obdobie. Colné kvóty s poradovými číslami 09.2648 a 09.2730 by sa preto mali uplatňovať do 31. decembra 2020 so zmluvnou colnou sadzbou 2 %. Okrem toho by sa mala uzatvoriť colná kvóta s poradovým číslom 09.2590 a mala by sa otvoriť nová colná kvóta s poradovým číslom 09.2582 do 31. decembra 2020 so zmluvnou colnou sadzbou 2 %.
(9)

Na rozdiel od článku 65 ods. 2 nariadenia Európskeho parlamentu a Rady (EÚ) č. 1303/2013 (6), ktorým sa ako konečný dátum pre oprávnenosť výdavkov týkajúcich sa programov cezhraničnej spolupráce financovaných v rámci cieľa EÚS stanovuje 31. december 2023, vo vykonávacom nariadení (EÚ) č. 897/2014 sa takýto dátum súvisiaci s výdavkami týkajúcimi sa programov cezhraničnej spolupráce v rámci nástroja európskeho susedstva nestanovuje, no stanovujú sa v ňom určité lehoty súvisiace s projektovým cyklom a projektovými činnosťami. S cieľom zabezpečiť konzistentnosť medzi ustanoveniami nariadenia (EÚ) č. 1303/2013 a vykonávacieho nariadenia (EÚ) č. 897/2014 by sa vykonávanie oboch typov programov cezhraničnej spolupráce malo čo najviac zosúladiť. V záujme právnej istoty by sa však obdobie, počas ktorého možno vykonávať činnosti spojené s ukončením programu a projektov, konkrétne obdobie od 1. januára 2024 do 30. septembra 2024, nemalo skrátiť. Preto je vhodné naďalej umožňovať oprávnenosť takýchto činností a príslušných výdavkov, ktoré s nimi súvisia, v období od 1. januára 2024 do 30. septembra 2024. Pokiaľ ide o tieto obdobia, je vhodné predĺžiť obdobie vykonávania programov o jeden rok, konkrétne do 31. decembra 2025.
(4)

Očakáva sa, že extrémna volatilita trhu, ktorá vznikla v dôsledku pandémie COVID-19, sa po odznení pandémie, ktoré sa očakáva v nasledujúcich mesiacoch, zníži. Vyšší agregačný faktor by sa preto mal uplatňovať len počas trvania extrémnej volatility trhu v kombinácii so systémovým šokom, ktorého trvanie sa v súčasnosti odhaduje do 31. decembra 2020.
(7)

Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, úroveň úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že úroveň úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v prípade ktorého sa uplatňuje finančná disciplína, a to bez ohľadu na to, kedy sa platba poľnohospodárom vyplatí.
(2)

V delegovanom nariadení Komisie (EÚ) 2016/1675 (2) boli identifikované vysoko rizikové tretie krajiny so strategickými nedostatkami. Uvedené nariadenie by sa malo preskúmať vo vhodnom čase vzhľadom na pokrok, ktorý tieto vysoko rizikové tretie krajiny dosiahli pri odstraňovaní strategických nedostatkov vo svojich mechanizmoch boja proti praniu špinavých peňazí a financovaniu terorizmu. Komisia by vo svojom posúdení mala zohľadniť nové informácie od medzinárodných organizácií a subjektov, ktoré stanovujú normy, ako sú napríklad informácie vydávané Finančnou akčnou skupinou (FATF). Komisia by mala na základe uvedených informácií identifikovať aj ďalšie tretie krajiny, ktoré majú vo svojich mechanizmoch boja proti praniu špinavých peňazí a financovaniu terorizmu strategické nedostatky.
(1)

V súlade s vykonávacím nariadením Komisie (EÚ) 2018/732 (2) by sa pri zobrazovaní porovnania cien palív na čerpacích staniciach malo vychádzať zo vzoriek modelov osobných automobilov, ktoré sú porovnateľné prinajmenšom z hľadiska hmotnosti a výkonu. Členské štáty majú možnosť využiť príležitosti, ktoré ponúka digitalizácia, ako sú napríklad online nástroje, ktoré by umožňovali poskytovanie informácií o modeloch vozidiel existujúcich na trhu a dopĺňanie ďalších informácií. Zobrazenie odkazu na webové sídlo s podrobnejšími alebo dodatočnými informáciami sa preto môže použiť ako doplnok k zobrazeniu porovnania jednotkových cien palív na čerpacích staniciach. Nemalo by však nahrádzať zobrazenie na čerpacej stanici.
2.

V oddiele „I. Osoby a subjekty zapojené do činností v jadrovej oblasti alebo v oblasti balistických rakiet a osoby a subjekty poskytujúce podporu iránskej vláde“ pododdiele „B. Subjekty“ sa príslušné záznamy uvedené v zozname nahrádzajú týmito záznamami: Názov Identifikačné údaje Dôvody Dátum zaradenia do zoznamu „87. Khala Afarin Pars (alias PISHRO KHALA AFARIN COMPANY) Posledná známa adresa: Unit 5, 2nd Floor, No 75, Mehran Afrand St, Sattarkhan St, Tehran. Zapojená do obstarávania vybavenia a materiálu, ktorý sa priamo využíva v rámci iránskeho jadrového programu. 1.12.2011 161. Sharif University of Technology Posledná známa adresa: Azadi Ave/Street, PO Box 11365-11155, Tehran, Iran, Tel: +98 21 66 161 E-mail: info@sharif.ir Sharif University of Technology (SUT) uzavrela viacero dohôd o spolupráci s organizáciami iránskej vlády, ktoré označila OSN a/alebo EÚ a ktoré sú činné vo vojenskej oblasti alebo súvisiacich oblastiach, najmä v oblasti výroby a obstarávania balistických rakiet. Medzi tieto dohody patrí: dohoda s organizáciou Aerospace Industries Organisation, označenou zo strany EÚ, v oblasti výroby satelitov; spolupráca s iránskym ministerstvom obrany a Zborom iránskych revolučných gárd (IRGC) týkajúca sa súťaží inteligentných lodí; širšia dohoda so vzdušnými silami IRGC, ktorá sa okrem iného týka rozvoja a posilňovania vzťahov, organizačnej a strategickej spolupráce univerzity; SUT je stranou dohody medzi šiestimi univerzitami, ktorá podporuje iránsku vládu prostredníctvom výskumu v oblasti obrany. Celkovo vzaté ide o značnú mieru spolupráce s vládou Iránu vo vojenskej oblasti alebo súvisiacich oblastiach, pričom táto spolupráca predstavuje podporu iránskej vlády. 8.11.2014“;